ທ່ານສົມເດດ ສົມສານ ທີ່ຕາບອດ ຈະເຂົ້າແຂ່ງຂັນ ກິລາມະນຸດເຫຼັກ ຢູ່ ລັດຮາວາຍ
ທ່ານສົມເດດ ຫລື Micheal ສົມສານ ອະດີດຮ້ອຍໂທ ທະຫານບົກ ກອງທັບສະຫະລັດ ທີ່ຕາພິການທັງສອງເບື້ອງ ປັດຈຸບັນ ເປັນທະນາຍຄວາມ ແລະເປັນນັກກິລາ ມະນຸດເຫລັກ.
ໃນລາຍການຊີວິດຊາວລາວຂອງ ວີໂອເອ ມື້ນີ້ ເຮົາຈະສະເໜີການສຳພາດ ກັບທ່ານ Michael ສົມສານ ຄົນອາເມຣິກັນເຊື້ອສາຍລາວ ອະດີດນາຍຮ້ອຍໂທທະຫານກອງທັບບົກສະຫະລັດ ທ່ານ Michael ໄດ້ຮັບບາດເຈັບ ຈຶ່ງໄດ້ກາຍມາເປັນຄົນຕາບອດທັງສອງເບື້ອງ ແຕ່ວ່າຂອບເຂດໃນຊິວິດຂອງທ່ານ Michael ບໍ່ໄດ້ຈຳກັດຄວາມກ້າຫານຂອງ ທ່ານ ຕໍ່ສິ່ງທ້າທາຍຕ່າງໆທີ່ເຫັນວ່າເປັນໄປບໍ່ໄດ້ ທ່ານ Michael ໄດ້ຖືກເລືອກໃຫ້ເຂົ້າແຂ່ງຂັນກິລາ triathlon ທີ່ເປັນກິລາສາມຂະແໜງຄື ແລ່ນ ລອຍນໍ້າ ແລະຂີ່ລົດຖີບ ການ ແຂ່ງຂັນກິລາແຊມປ້ຽນມະນຸດເຫລັກ ຫລື Iron man ລະດັບໂລກ ຊຶ່ງຈະຈັດຂຶ້ນຢູ່ເມືອງ Kona ລັດ Hawaii ໃນວັນທີ 8 ເດືອນຕຸລາຈະມາເຖິງນີ້ ເຊີນທ່ານພົບກັບ ກິ່ງສະຫວັນ ໄດ້ ສະບາຍດີທ່ານຜູ້ຟັງທີ່ເຄົາລົບ ທີ່ທ່ານໄດ້ຟັງຜ່ານໄປນັ້ນແມ່ນພາກສ່ວນນຶ່ງຂອງເພງ ເປັນເພງອາເມຣິກັນທີ່ມີຊື່ສຽງໃນຊຸມປີ 1960 ແລະຍັງເປັນທີ່ນິຍົມຢູ່ເທົ່າທຸກວັນນີ້ ທີ່ເວົ້າເຖິງຄົນພິການຕາບອດ ເພງນີ້ເປັນຜົນງານຂອງນັກສິນລະປີນ ການທີ່ນຳເພງນີ້ມາສະເໜີກໍເພື່ອເປັນກຽດແກ່ ທ່ານສົມເດດ ມີຊື່ເປັນພາສາອັງກິດວ່າ Michael ທ່ານເປັນບຸລຸດເຫລັກອາເມຣິກັນເຊື້ອສາຍລາວ ທ່ານເປັນຄົນຕາບອດ ແລະເປັນ ອະດີດຮ້ອຍໂທທະຫານກອງທັບບົກ ສະຫະລັດ ປັດຈຸບັນນີ້ ຕັ້ງຖິ່ນຖານຢູ່ລັດ Arizona ທາງພາກຕາເວັນຕົກສຽງໃຕ້ຂອງສະຫະລັດ ຊີວິດຄວາມເປັນມາຂອງ ທ່ານ Michael ເປັນທີ່ໜ້າສັນລະເສີນ ປັດຈຸບັນ ອາຍຸ 44 ປີ ຕາບອດມາໄດ້ 13 ປີແລ້ວຈາກການຖືກຍິງໃສ່ໜ້າ ທ່ານໄດ້ລາອອກຈາກທະຫານ ແລ້ວ ມາບັດນີ້ ປະກອບວິຊາອາຊີບເປັນທະນາຍຄວາມ ສະພາບຄວາມພິການຂອງທ່ານ Michael ພາໃຫ້ຫລາຍໆຄົນເຫັນວ່າ ຈະບໍ່ສຳເລັດໃນອາຊີບທະນາຍຄວາມ ແຕ່ໃນທີ່ສຸດ ທ່ານ Michael ກໍໄດ້ພິສູດໃຫ້ເຫັນວ່າ ທ່ານໄດ້ກາຍມາເປັນທະນາຍຄວາມທີ່ໄດ້ປະສົບ ກັບຜົນສຳເລັດ ນອກນັ້ນ ທ່ານ Michael ຍັງຈະທ້າທາຍ ແລະພິສູດໃຫ້ເຫັນຫຼາຍຢ່າງ ທີ່ຫລາຍໆຄົນເຫັນວ່າ ເປັນໄປບໍ່ໄດ້ ນັ້ນກໍຄື ທ່ານ Michael ຈະເຂົ້າແຂ່ງຂັນກິລາມະນຸດເຫລັກ ຫລື Iron man ມັນເປັນການແຂ່ງຂັນກິລາທີ່ ໜັກໜ່ວງ ຕ້ອງລອຍນໍ້າ 2 4 ໄມລ ຂີ່ລົດຖີບ 112 ໄມລ ແລະແລ່ນທົນ 26 2 ໄມລ ຊຶ່ງກິລາດັ່ງກ່າວນີ້ ໄດ້ດຶງດູດເອົາບັນດານັກກິລາອາຊີບ ມາຈາກທົ່ວໂລກ ຊຶ່ງຈະຈັດຂຶ້ນຢູ່ເມືອງ Kona ລັດ Hawaii ໃນເດືອນຕຸລາ ຈະມາເຖິງນີ້ ການແຂ່ງຂັນກິລາມະນຸດເຫລັກ ເປັນເຫດການພິເສດສຳລັບ ທ່ານ Michael ໃນນາມເປັນຊາວເກາະຮາວາຍ ທີ່ໄດ້ເຕີບໃຫຍ່ຢູ່ທີ່ນັ້ນ Michael ມີຄວາມໄຝ່ຝັນຢາກຈະເຂົ້າແຂ່ງຂັນກິລາດັ່ງກ່າວມາຕະຫລອດ ເຖິງແມ່ນວ່າຜູ້ກ່ຽວໄດ້ກາຍມາເປັນຄົນເສຍອົງຄະກໍຕາມ ກິລາມະນຸດເຫລັກໄດ້ສິດສອນໃຫ້ Michael ຮູ້ສຶກເຖິງຄວາມໝາຍໃນຄຳວ່າ ທ່ານບໍ່ໄດ້ພິການທາງດ້ານສະໝອງ ແລະຈິດໃຈ ບັດນີ້ເຮົາມາຟັງການໂອ້ລົມກ່ຽວກັບຄວາມເປັນມາຂອງ ທ່ານ Michael ເໜາະວ່າຜູ້ກ່ຽວແມ່ນໃຜມາຈາກໃສ ຊຶ່ງຜູ້ກ່ຽວໄດ້ເລົ່າເປັນບັ້ນເປັນຕອນສູ່ ວີໂອເອ ຟັງດັ່ງນີ້ Michael ແມ່ນອະດີດນາຍທະຫານກອງທັບສະຫະລັດ ແລະໄດ້ຮັບໃຊ້ປະເທດຊາດ ເປັນ ເວລາແປດປີ ກ່ອນທີ່ທ່ານຕ້ອງໄດ້ລາອອກຈາກໜ້າທີ່ ເນື່ອງຈາກອຸປະຕິເຫດໃນປີ 1995 ຖືກຍິງຢູ່ໜ້າ ເຮັດໃຫ້ທ່ານຕາບອດເສຍອົງຄະມາຈົນເທົ່າເຖິງ ປັດຈຸບັນນີ້ ຊຶ່ງ ທ່ານ Michael ໄດ້ອະທິບາຍວ່າ : Michael ໄດ້ເລົ່າເຫດການ ທີ່ໄດ້ປ່ຽນແປງຊີວິດຜູ້ກ່ຽວມາຈົນເຖິງເທົ້າທຸກມື້ນີ້ວ່າ : ກ່ຽວກັບວິຊາອາຊີບການເປັນທະນາຍຄວາມທ່ານ Michael ໄດ້ເລົ່າເຖິງຄວາມຮັບຜິດ ຊອບໃນຕອນນີ້ວ່າ : ບັດນີ້ຫັນມາຟັງເລື້ອງການແຂ່ງຂັນກິລາ Iron man ຫລື ກິລາມະນຸດເຫລັກ ຈັກບາດ ເໜາະທ່ານ ກິລານີ້ ຈັດຂຶ້ນທຸກໆປີ ມີນັກກິລາຊັ້ນອາຊີບເຂົ້າມາຮ່ວມຈາກທົ່ວໂລກ ຊຶ່ງທຸກຄົນຕ້ອງຜ່ານຂັ້ນຕອນຄຸນນະວຸດທິ ແລະຄວາມສາມາດມາຫຼາຍຢ່າງ ແຕ່ສຳລັບ Michael ແລ້ວ ຜູ້ກ່ຽວເຄີຍເປັນທະຫານ ໄດ້ຜ່ານການເຝິກແອບດ້ານຮ່າງກາຍ ແລະມີຄວາມອົດທົນມາແລ້ວ ບັດນີ້ Michael ເປັນນັກກິລາມະນຸດເຫລັກ ອາເມຣິກັນເຊື້ອສາຍລາວ ຄົນທຳອິດ ແລະກໍເປັນນັກກິລາຕາບອດຄົນດຽວ ທີ່ໄດ້ຖືກຮັບຮູ້ ໃຫ້ເຂົ້າແຂ່ງຂັນ ຊຶ່ງ Michael ໄດ້ກ່າວຕໍ່ໄປວ່າ : ສົມເດດ ຫລື Michael ສົມສານ ຈະເຂົ້າຮ່ວມແຂ່ງຂັນກິລາ Iron man ຫລືກິລາມະນຸດເຫລັກ ຍິ່ງໃຫຍ່ປະຈຳປີ ຄັ້ງທີ 38 ຢູ່ເມືອງ Kona ລັດ Hawaii ໃນເດືອນຕຸລາ ຈະມາເຖິງນີ້ ທ່ານຈະສາມາດຕິດຕາມເບິ່ງລາຍລະອຽດ ກ່ຽວກັບທ່ານ Michael ສົມສານ ໄດ້ທີ່ໜ໊າແວັບໄຊຕ໌ www michaelsomsan